Masarautar Kano masarauta ce ta Musulunci da take a birnin Kano na Arewacin Jamhuriyar Najeriya. Fulani ne suke jagorancin masarautar tun a shekarar 1805 lokacin da Muajaddadi Shehu Usman Dan Fodiyo ya kaddamar da jihadi kan Haɓe wato Hausawa Maguzawa wadanda suka kafa masarautar. Saidai kuma masarautar ta Kano ta rage karfinta tun bayan da turawan mulkin mallaka suka shigo Kasar Arewa. Masarautar kano ta fara ne daga wani dan karamin gari dake a zagaye da Dutsen Dala a tsakiyar birnin a yanzu. A tabakin masana tarihin sarautar kano sunce "wani jarumi ne mai suna Bagauda ya fara kafa Masarautar tare da zama sarkin ta a shekarar 999. Sai Muhammad Rumfa wanda yayi kokarin mayarda masarautar maibin tafarkin addinin Musulunci wanda yahau karagar mulki a 1463 zuwa 1499. Masarutar ta Haɓe ta cigaba da riƙe ragamar sarautar ta kano har zuwan jihadin mujaddadi Usman Dan Fodiyo a shekarar 1805. Maigari Tahir, Faruq (19 March 2020). "Takaitaccen Tarihin Sarakunan Fulani Na Kano (2)". Aminiya.dailytrust.com. Retrieved 21 October 2021.